Komisjoni direktiiv 2002/79/EÜ,

2. oktoober 2002,

millega muudetakse nõukogu direktiivide 76/895/EMÜ, 86/362/EMÜ, 86/363/EMÜ ja 90/642/EMÜ (vastavalt teraviljas, loomses toidus ja teatavates taimset päritolu saadustes, sealhulgas puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta) lisasid

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1976. aasta direktiivi 76/895/EMÜ puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta, [1] viimati muudetud komisjoni direktiiviga 2002/71/EÜ, [2] eriti selle artiklit 5,

võttes arvesse nõukogu 24. juuli 1986. aasta direktiivi 86/362/EMÜ teraviljas sisalduvate ja selle pinnal esinevate pestitsiidide jääkide piirnormide kehtestamise kohta, [3] viimati muudetud komisjoni direktiiviga 2002/76/EÜ, [4] eriti selle artiklit 10,

võttes arvesse nõukogu 24. juuli 1986. aasta direktiivi 86/363/EMÜ loomses toidus sisalduvate ja selle pinnal esinevate pestitsiidide jääkide piirnormide kehtestamise kohta, [5] viimati muudetud direktiiviga 2002/71/EÜ, eelkõige selle artiklit 10,

võttes arvesse nõukogu 27. novembri 1990. aasta direktiivi 90/642/EMÜ taimset päritolu saadustes, sealhulgas puu- ja köögiviljas, sisalduvate ja nende pinnal esinevate pestitsiidide jääkide piirnormide kehtestamise kohta, [6] viimati muudetud direktiiviga 2002/76/EÜ, eelkõige selle artiklit 7,

ning arvestades järgmist:

(1) Direktiivide 76/895/EMÜ, 86/362/EMÜ, 86/363/EMÜ ja 90/642/EMÜ lisad koosnevad pestitsiidide jääkide ja nende piirnormide loeteludest.

(2) Kättesaadavate andmete läbivaatamisel selgus, et on olemas piisavalt teavet järgmiste pestitsiidide jääkide piirnormide kindlaksmääramiseks: abamektiin, asotsüklotiin, bioresmetriin, bifentriin, bitertanool, bromopropülaat, klofentesiin, tsüromasiin, tsüheksatiin, fenpropimorf, flutsütrinaat, heksakonasool, metakrifoss, müklobutaniil, penkonasool, prokloraas, profenofoss, resmetriin, tridemorf, triadimefoon ja triadimenool.

(3) Pestitsiidide jäägid võivad loomset päritolu toidusse sattuda põllumajandustegevuse tagajärjel. Tuleb arvesse võtta asjakohaseid andmeid nii pestitsiidide lubatud kasutamise kui ka järelevalve all tehtud katsete ja loomasöötade uuringute kohta.

(4) Olemasolev teave on läbi vaadatud. Paljude pestitsiidi/põllumajandussaaduse kombinatsioonide puhul on andmed piisavad, et arvutada välja asjaomaste pestitsiidijääkide piirnormid, mida võib pidada inimese tervisele ohutuks. Kui see piirnorm ületab alumise määramispiiri, on asjakohane piirnormiks määrata arvutatud kontsentratsioon. Mõnede kombinatsioonide puhul on olemasolev teave ebapiisav ja seetõttu on asjakohane kehtestada jääkide piirnormiks alumine määramispiir. Teiste variantide puhul on teave piisav, kuid osutab sellele, et alumisest määramispiirist kõrgema jääkide piirnormi kehtestamine võib põhjustada tarbijate akuutset või kroonilist kokkupuudet jääkidega, mis on lubamatu. Sellistel juhtudel on asjakohane määrata jääkide piirnormiks alumine määramispiir.

(5) Tarbijate eluaegset või akuutset kokkupuudet kõnealuste pestitsiididega toiduainete kaudu, mis võivad sisaldada nende pestitsiidide jääke, on hinnatud ja mõõdetud vastavalt Euroopa Ühenduses kasutatavatele menetlustele ja tavadele, võttes arvesse Maailma Tervishoiuorganisatsiooni avaldatud juhiseid. [7] Abamektiini jaoks määrati lubatud piirnormid kindlaks kooskõlas nõukogu määrusega (EMÜ) nr 2377/90, [8] viimati muudetud komisjoni määrusega (EÜ) nr 1752/2002, [9] kuna sama toimeainet sisaldavaid veterinaarravimeid kasutati toiduloomade raviks (komisjoni määrus (EÜ) nr 3425/93 [10]). On arvesse võetud selliseid kasutusviise ja veterinaarravimite komitee hinnangu kohast aktsepteeritavat päevadoosi, millel lubatud piirnormid põhinesid. On jõutud järeldusele, et käesolevas direktiivis ettenähtud lubatud piirnormid ei too kaasa aktsepteeritavate päevadooside ületamist ega akuutseid mürgistusnähte.

(6) Tarbijate nõuetekohaseks kaitsmiseks kokkupuute eest sellistes saadustes sisalduvate ja nende pinnal esinevate jääkidega, mille jaoks ei ole luba antud, on asjakohane kehtestada kõikide nõukogu direktiividega 86/362/EMÜ, 86/363/EMÜ ja 90/642/EMÜ hõlmatud toodete puhul ajutiseks jääkide piirnormiks alumine määramispiir.

(7) Seepärast tuleks vastavalt muuta direktiivide 86/362/EMÜ, 86/363/EMÜ ja 90/642/EMÜ lisasid.

(8) Käesolevas direktiivis sätestatud piirnormide osas on konsulteeritud ühenduse kaubanduspartneritega Maailma Kaubandusorganisatsiooni kaudu ja nende arvamusi kõnealuste piirnormide kohta on arvesse võetud.

(9) Arvesse on võetud taimede teaduskomitee arvamusi, eriti nõuandeid ja soovitusi pestitsiididega töödeldud toiduainete tarbijate kaitse osas. [11]

(10) Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/895/EMÜ II lisas kustutatakse sõnale "bromopropülaat" vastav märge.

Artikkel 2

Direktiivi 86/362/EMÜ II lisa A osasse lisatakse järgmiste pestitsiidide jääkide käesoleva direktiivi I lisas loetletud lubatud piirnormid: abamektiin, asotsüklotiin ja tsüheksatiin, bifentriin, bitertanool, bromopropülaat, klofentesiin, tsüromasiin, fenpropimorf, flutsütrinaat, heksakonasool, metakrifoss, müklobutaniil, penkonasool, prokloraas, profenofoss, resmetriin ja bioresmetriin, tridemorf, triadimefoon ja triadimenool.

Artikkel 3

Direktiivi 86/363/EMÜ II lisa muudetakse järgmiselt:

a) A osasse lisatakse järgmiste pestitsiidide jääkide käesoleva direktiivi II lisas loetletud lubatud piirnormid: abamektiin, bifentriin, bitertanool, bromopropülaat, tsüromasiin, flutsütrinaat, metakrifoss, penkonasool, prokloraas, profenofoss, resmetriin ja bioresmetriin, tridemorf, triadimefoon ja triadimenool;

b) B osasse lisatakse järgmiste pestitsiidide käesoleva direktiivi III lisas loetletud piirnormid: asotsüklotiin ja tsüheksatiin, fenpropimorf, klofentesiin ja müklobutaniil.

Artikkel 4

Direktiivi 90/642/EMÜ II lisa muudetakse järgmiselt:

a) lisatakse järgmiste pestitsiidijääkide käesoleva direktiivi IV lisas loetletud lubatud piirnormid: abamektiin, asotsüklotiin ja tsüheksatiin, bifentriin, bitertanool, bromopropülaat, klofentesiin, tsüromasiin, fenpropimorf, flutsütrinaat, heksakonasool, metakrifoss, müklobutaniil, penkonasool, prokloraas, profenofoss, resmetriin ja bioresmetriin, tridemorf, triadimefoon ja triadimenool;

b) pestitsiid etiooni jääkide lubatud piirnorm tees asendatakse väärtusega 3 mg/kg.

Artikkel 5

1. Liikmesriigid jõustavad käesoleva direktiivi artikli 4 punkti b järgimiseks vajalikud õigusnormid 31. detsembriks 2002. Liikmesriigid teatavad neist viivitamata komisjonile.

Liikmesriigid kohaldavad neid norme alates 1. jaanuarist 2003.

2. Liikmesriigid jõustavad käesoleva direktiivi artiklite 1, 2 ja 3 ning artikli 4 punkti a järgimiseks vajalikud õigusnormid 31. maiks 2003. Liikmesriigid teatavad neist viivitamata komisjonile.

Liikmesriigid kohaldavad neid sätteid alates 1. augustist 2003.

3. Kui liikmesriigid lõigetes 1ja 2 ettenähtud normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 6

Käesolev direktiiv jõustub seitsmendal päeval pärast selle avaldamist Euroopa Ühenduste Teatajas.

Artikkel 7

Käesolev direktiiv on adresseeritud liikmesriikidele.

Brüssel, 2. oktoober 2002

Komisjoni nimel

komisjoni liige

David Byrne

[1] EÜT L 340, 9.12.1976, lk 26.

[2] EÜT L 225, 22.8.2002, lk 21.

[3] EÜT L 221, 7.8.1986, lk 37.

[4] EÜT L 240, 7.9.2002, lk 45.

[5] EÜT L 221, 7.8.1986, lk 43.

[6] EÜT L 350, 14.12.1990, lk 71.

[7] Juhised pestitsiidide jääkide toidu kaudu omandamise hindamiseks (läbi vaadatud), mille on koostanud GEMS/Food Programme koostöös pestitsiidide jääkide Codex komiteega, avaldanud Maailma Tervishoiuorganisatsioon 1997. aastal (WHO/FSF/FOS/97.7).

[8] EÜT L 224, 18.8.1990, lk 1.

[9] EÜT L 264, 2.10.2002, lk 18.

[10] EÜT L 312, 15.12.1993, lk 12.

[11] SCP/RESI/021; SCP/RESI/024.

--------------------------------------------------

I LISA

Pestitsiidide jäägid | Piirnorm (mg/kg) |

Abamektiin (avermektiin B1a, avermektiin B1b ja avermektiin B1a delta-8,9-isomeeride summa) | 0,01 |

Asotsüklotiin ja tsüheksatiin (asotsüklotiini ja tsüheksatiini summa avaldatud tsüheksatiinina) | 0,05 |

Bifentriin | 0,5 nisu, oder, kaer, tritikale 0,05 muud teraviljad |

Bitertanool | 0,05 |

Bromopropülaat | 0,05 |

Klofentesiin (summa komponentidest, mis sisaldavad 2-klorobensoüülosa, avaldatud kofentesiinina) | 0,02 |

Tsüromasiin | 0,05 |

Fenpropimorf | 0,5 oder, nisu, kaer, rukis, speltanisu, tritikale 0,05 muud teraviljad |

Flutsütrinaat (isomeeride summa, avaldatud flutsütrinaadina) | 0,05 |

Heksakonasool | 0,02 |

Metakrifoss | 0,05 |

Müklobutaniil | 0,02 |

Penkonasool | 0,05 |

Prokloraas (prokloraasi ja selle 2,4,6-triklorofenoolosa sisaldavate metaboliitide summa, avaldatud prokloraasina) | 1 kaer, oder 0,5 tritikale, nisu, rukis 0,05 muud teraviljad |

Profenofoss | 0,05 |

Resmetriin, kaasa arvatud muud seda moodustavate isomeeride segud (isomeeride segu) | 0,05 |

Tridemorf | 0,2 oder, kaer 0,05 muud teraviljad |

Triadimefoon ja triadimenool (triadimefooni ja triadimenooli summa) | 0,2 nisu, rukis, tritikale, oder, kaer 0,1 muud teraviljad |

--------------------------------------------------

II LISA

Pestitsiidide jäägid | Piirnorm mg/kg (ppm) |

I lisas CN-koodide ex0201, 0202, 0203, 0204, 02050000, 0206, 0207, ex0208, 020900, 0210, 160100 ja 1602 all loetletud liha (sh rasva), lihatoodete, rupsi ja loomse rasva puhul | I lisas CN-koodi nr 0401 all nimetatud lehmatoorpiima ja täispiima puhul; muude, CN-koodide 0401, 0402, 040500 ja 0406 alla kuuluvate toiduainete puhul | I lisas CN-koodide 040700 ja 0408 all loetletud koorega värskete munade, linnumunade ja munarebude puhul |

Abamektiin (avermektiin B1a, avermektiin B1b ja avermektiin B1a delta-8,9-isomeeride summa) | 0,02 veisemaks (vt komisjoni määrus (EÜ) nr 3425/93) 0,01 muud saadused | 0,005 | 0,01 |

Bifentriin | 0,1 veiserasv 0,05 muud tooted | 0,01 | 0,01 |

Bitertanool | 0,05 | 0,05 | 0,05 |

Bromopropülaat | 0,05 | 0,05 | 0,05 |

Flutsütrinaat (isomeeride summa, avaldatud flutsütrinaadina) | 0,05 | 0,05 | 0,05 |

Metakrifoss | 0,01 | 0,01 | 0,01 |

Penkonasool | 0,05 | 0,01 | 0,05 |

Prokloraas (prokloraasi ja selle 2,4,6-triklorofenoolosa sisaldavate metaboliitide summa, avaldatud prokloraasina) | 0,2 veiserasv 2,0 veisemaks 0,5 veiseneer 0,1 muud saadused | 0,02 | 0,1 |

Profenofoss | 0,05 | 0,01 | 0,05 |

Resmetriin, kaasa arvatud muud seda moodustavate isomeeride segud (isomeeride segu) | 0,1 | 0,1 | 0,1 |

Tridemorf | 0,05 | 0,05 | 0,05 |

Triadimefoon ja triadimenool (triadimefooni ja triadimenooli summa) | 0,1 | 0,1 | 0,1 |

--------------------------------------------------

III LISA

Pestitsiidide jäägid | Piirnorm mg/kg (ppm) |

I lisas CN-koodide ex0201, 0202, 0203, 0204, 02050000, 0206, 0207, ex0208, 020900, 0210, 160100 ja 1602 all loetletud liha (sh rasva), lihatoodete, rupsi ja loomse rasva puhul | I lisas CN-koodide 0401, 0402, 040500 ja 0406 all loetletud piima ja piimatoodete puhul | I lisas CN-koodide 040700 ja 0408 all loetletud koorega värskete munade, linnumunade ja munarebude puhul |

Asotsüklotiin ja tsüheksatiin (asotsüklotiini ja tsüheksatiini summa, avaldatud tsüheksatiinina) | 0,2 veisemaks 0,05 muud saadused | 0,05 | 0,05 |

Fenpropimorfkarboksüülhape (BF 421-2) avaldatud fenpropimorfina | 0,3 veise-, kitse-, sea- ja lambamaks 0,05 veise-, kitse-, sea- ja lambaneer 0,01 linnuliha, linnurasv ja söödav linnurups 0,02 veise-, kitse-, sea- ja lambaliha 0,01 muud saadused | 0,01 | 0,01 |

Tsüromasiin | 0,05 kõik tooted, välja arvatud lambaliha | 0,02 | 0,2 |

Klofentesiin (summa komponentidest, mis sisaldavad 2-klorobensoüülosa, avaldatud kofentesiinina) | 0,1 veise-, lamba- ja kitsemaks 0,05 muud saadused | 0,05 | 0,02 |

Alfa-(3-hüdroksübutüül) -alfa --(4-klorofenüül) – 1H- 1,2,4-triasool- 1 -propaannitriil (RH9090) avaldatud müklobutaniilina | 0,01 | 0,01 | 0,01 |

--------------------------------------------------

IV LISA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------